
U skladu s mjerom broj 1.4.2 iz Akcionog plana za sprovođenje Strategije za unapređenje kvaliteta života Roma i Egipćana u Crnoj Gori 2026-2030, za 2026/2027. školsku godinu, u cilju povećanja upisa romske i egipćanske djece u srednje škole, Ministarstvo prosvjete, nauke i inovacija raspisuje

KONKURS
ZA DODJELU STIPENDIJA ZA ŠKOLSKU 2026/2027. GODINU
UČENICIMA/UČENICAMA ROMSKE I EGIPĆANSKE
ZAJEDNICE KOJI REDOVNO POHAĐAJU TROGODIŠNJU ILI ČETVOROGODIŠNJU SREDNJU ŠKOLU

Ministarstvo prosvjete, nauke i inovacija će u skladu s uslovima Konkursa dodijeliti stipendije učenicima/učenicama romske i egipćanske zajednice koji redovno pohađaju trogodišnju ili četvorogodišnju srednju školu u Crnoj Gori.

USLOVI KONKURSA
Pravo da konkurišu za stipendiju imaju učenici/učenice koji ispunjavaju sljedeće uslove: 

· da nijesu korisnici/korisnice stipendija i kredita drugih institucija/ustanova ili stipendija koje dodjeljuju organizacije koje su direktni ili indirektni korisnici Budžeta Crne Gore; 
· da su u tekućoj školskoj godini upisani kao redovni učenici/učenice I (prvog), II (dugog), III (trećeg) ili IV (četvrtog) razreda srednje škole (gimnazija, stručne ili mješovite škole) u trogodišnjem ili četvorogodišnjem trajanju;  
· da imaju najmanje dobro vladanje 
· da u slučaju nedovoljnih ocjena pohađaju redovne dopunske časove u školi.


POTREBNA DOKUMENTACIJA
	Učenik/ca koji/a se želi prijaviti na konkurs za stipendiju, obavezan/na je da u školu u kojoj pohađa nastavu, dostavi sljedeća dokumneta:
· prijavu (formular za prijavljivanje nalazi se na internet stranici Ministarstva prosvjete, nauke i inovacija)
· ovjerenu kopiju svjedočanstva o završenom prethodnom razredu (za učenike/učenice koji prvi put upisuju srednju školu ovjerenu kopiju svjedočanstva o završenom IX razredu osnovne škole)
· potvrdu da je redovan učenik/učenica (izdaje škola)
· kopiju biometrijske lične karte ili izvod iz matične knjige rođenih
· potpisanu izjavu učenika/učenice ili roditelja/staratelja da je isti pripadnik romske ili egipćanske zajednice (u slobodnoj formi)
Napomena: 
Škola je obavezna da dostavi kompletnu dokumnetaciju Ministarstvu prosvjete, nauke i inovacija.

VISINA STIPENDIJE
Stipendije za učenike/ce srednjih škola iz romske i egipćanske populacije dodjeljuju se u sljedećim iznosima:
Učenici/ce srednjih škola koji ostvare vrlo dobar uspjeh ostvaruju pravo na stipendiju u iznosu od 80,00 € mjesečno.  
Učenici/ce koji ostvare odličan uspjeh ostvaruju pravo na stipendiju u iznosu od 100,00 € mjesečno.
Učenici/ce koji prvi put upisu srednju školu, kao i učenici/ce sa ostvarenim dovoljnim ili dobrim uspjehom, ostvaruju pravo na stipendiju u iznosu od 60,00 € mjesečno.

Pravo na stipendiju mogu ostvariti učenici/ce pripadnici/ce romske ili egipćanske zajednice koji/je redovno pohađaju srednju školu.
Prispjelu dokumentaciju škola šalje na adresu koja je navedena na kraju konkursa.

ROK ZA PODNOŠENJE DOKUMENATA
Rok za podnošenje dokumenata je od 1. oktobra do 31. oktobra 2026. godine.
Nepotpuna i neblagovremena dokumentacija neće se razmatrati.
Podnijeta konkursna dokumenta se ne vraćaju.
Rang lista prihvaćenih aplikacija se pravi na osnovu kompletnih i adekvatno popunjenih prijavnih formulara.

Dokumenta treba dostaviti poštom na adresu:  
Ministarstvo prosvjete, nauke i inovacija
Direktorat za obrazovanje manjinskih naroda i manjinskih nacionalnih zajednica
Ul. Vaka Đurovića b. b. 81000 Podgorica
 	Poštanski faks 110

U jednoj koverti može biti poslata konkursna dokumentacija za više učenika iste škole.

